**Podmienky obchodnej verejnej súťaže**

**Hlavné mesto SR Bratislava**

**Primaciálne nám. 1, 814 99 Bratislava, IČO: 603 481**

**zastúpené Ing. arch. Matúšom Vallom, primátorom**

podľa § 9a ods.1 písm. a) zákona Slovenskej národnej rady č. 138/191 Zb. o  majetku obcí v znení neskorších predpisov a podľa § 281 a nasl. zákona č. 513/1991 Zb. Obchodný zákonník v znení neskorších predpisov,

**v y h l a s u j e**

**obchodnú verejnú súťaž**

**na najvhodnejší návrh na uzatvorenie kúpnej zmluvy na prevod vlastníctva k nehnuteľnostiam v Bratislave, k. ú. Staré Mesto, Kozia 9, s možnosťou použitia prvkov elektronickej aukcie**

zanasledovných súťažných podmienok:

**1. Predávajúci/vyhlasovateľ**

 Hlavné mesto Slovenskej republiky Bratislava

Primaciálne nám. 1

814 99 Bratislava

v zastúpení primátora: Ing. arch. Matúš Vallo

IČO: 00603481

číslo účtu (IBAN): SK 8975000000000025826343

BIC (SWIFT): CEKOSKBX

**2. Predmet obchodnej verejnej súťaže**

Predaj nehnuteľností v k. ú. Staré Mesto, Kozia 9, a to pozemku registra „C“ KN parc. č. 722 – zastavaná plocha a nádvorie vo výmere 249 m² a stavby súpis. č. 1601 umiestnenej na pozemku parc. č. 722, zapísaných na LV č. 1656 vo výlučnom vlastníctve hlavného mesta SR Bratislavy.

Súťažný návrh je možné podať len na kúpu všetkých nehnuteľností v celosti.

**3. Vyhlásenie súťaže a termín obhliadky**

Podmienky obchodnej verejnej súťaže budú vyhlásené najneskôr do **06.10.2023.**

**Termín ohliadky**

Neurčuje sa, ale záujemca o ohliadku nehnuteľnosti môže kontaktovať správcu nehnuteľnosti v pracovných dňoch v čase medzi 09:00 - 15.00 hod., s ktorým si dohodne termín ohliadky počas lehoty na predkladanie súťažných návrhov. Kontaktné údaje správcu nehnuteľnosti budú uvedené v súťažných podmienkach.

 Stretnutie záujemcov bude na Kozej 9.

Kontaktné osoby pre obhliadky:

p. Martin Jorík, referát technickej podpory, oddelenie správy bytov, email: martin.jorik@bratislava.sk, telefón: +421 904 324 721

p. Ing. Ján Výboh, vedúci referátu technickej podpory, oddelenie správy bytov, email: jan.vyboh@bratislava.sk, telefón: +421 904 632 396.

**4. Kontaktná osoba vyhlasovateľa**

 Meno: Mgr. Natália Novotová

 telefón: 02/59356209

 E-mail: natalia.novotova@bratislava.sk

**5. Podmienky obchodnej verejnej súťaže**

**5.1. Požadované náležitosti súťažného návrhu na uzavretie kúpnej zmluvy:**

Súťažný návrh predložený vo forme návrhu na uzavretie kúpnej zmluvy podľa § 588 a nasl. Občianskeho zákonníka musí byť spracovaný v slovenskom jazyku. Treba ho predložiť minimálne v šiestich vyhotoveniach riadne a vlastnoručne podpísaných účastníkom súťaže s úradne overeným podpisom.

Musí obsahovať najmä:

**5.1.1**

a) Identifikačné údaje vyhlasovateľa**,** meno a priezvisko štatutára, označenie bankového spojenia,

b) Identifikačné údaje účastníka súťaže(ďalej aj „kupujúci“)

1. **ak ide o právnickú osobu**: obchodné meno, meno a priezvisko štatutára, adresu sídla, IČO, označenie bankového spojenia, z ktorého bude poukázaná kúpna cena, číslo telefónu, e-mail, údaj o platbe DPH,

2. **ak ide o fyzickú osobu - podnikateľa**: meno a priezvisko, rodné priezvisko, adresu miesta podnikania, číslo živnostenského oprávnenia, IČO, označenie bankového spojenia, z ktorého bude poukázaná kúpna cena, číslo telefónu, e-mail,

3. **ak ide o fyzickú osobu**: meno a priezvisko, rodné priezvisko, adresu trvalého pobytu, rodné číslo, označenie bankového spojenia, z ktorého bude poukázaná kúpna cena, číslo telefónu, e-mail,

c) predmet obchodnej verejnej súťaže,

d) návrh kúpnej ceny za nehnuteľnosti,

e) spôsob a lehotu úhrady kúpnej ceny tak, že celá kúpna cena bude zaplatená na účet vyhlasovateľa najneskôr do 2 mesiacov odo dňa podpísania kúpnej zmluvy oboma zmluvnými stranami, a to na základe fotokópie kúpnej zmluvy podpísanej oboma zmluvnými stranami. Vyhlasovateľ najneskôr do 10 dní po pripísaní kúpnej ceny na svoj účet podá návrh na vklad vlastníckeho práva do katastra nehnuteľností. Originál kúpnej zmluvy vyhlasovateľ odovzdá kupujúcemu najneskôr do 10 dní od zaplatenia kúpnej ceny.

f) V prípade, ak víťaz súťaže neuhradí v lehote do 2 mesiacov odo dňa podpísania kúpnej zmluvy oboma zmluvnými stranami celú kúpnu cenu, vyhlasovateľ si vyhradzuje právo od zmluvy odstúpiť a zmluva sa od počiatku zrušuje.

g) Vyhlásenie účastníka súťaže (len fyzická osoba) o súhlase so spracovaním osobných údajov v zmysle nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov a zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.

h) Záväzok kupujúceho uhradiť predávajúcemu náklady spojené s úhradou správneho poplatku za podanie návrhu na vklad vlastníckeho práva do katastra nehnuteľností, ako aj náklady za vyhotovenie znaleckého posudku. Kolkové známky za podanie návrhu do katastra nehnuteľností vybraný účastník súťaže predloží do konca lehoty stanovenej na zaplatenie kúpnej ceny kontaktnej osobe vyhlasovateľa.

ch) Čestné vyhlásenie (štatutárneho zástupcu v prípade právnickej osoby) o tom, že účastník nemá záväzky voči hlavnému mestu Slovenskej republiky Bratislave a voči príslušnému daňovému úradu, nie je v likvidácií, v konkurze ani v reštrukturalizácií a nie je voči nemu vedené žiadne exekučné konanie.

**5.1.2**

a) Vzor súťažného návrhu kúpnej zmluvy je prílohou súťažných podmienok. Účastník súťaže je povinný spracovať súťažný návrh v zmysle predloženého vzoru. Ustanovenia návrhu kúpnej zmluvy v priloženom vzore sú záväzné a nemenné. Účastník je povinný doplniť údaje uvedené v podbode 5.1.1 b), d) a podbode 5.1.3 týchto podmienok a návrh vlastnoručne podpísať.

b) Návrh kúpnej zmluvy musí byť spracovaný v slovenskom jazyku. Treba ho predložiť minimálne v šiestich vyhotoveniach riadne a vlastnoručne podpísaných účastníkom súťaže. Podpisy účastníkov súťaže na návrhu kúpnej zmluvy musia byť overené.

c) Vyhlasovateľ súťaže si vyhradzuje právo odmietnuť návrhy, ak nebudú splnené podmienky v podbode 5.1.1 a), b).

**5.1.3**

a) Účastník súťaže je povinný v súťažnom návrhu uviesť ním navrhovanú kúpnu cenu za nehnuteľnosti v k. ú. Staré Mesto, a to pozemku registra „C“ KN parc. č. 722 – zastavaná plocha a nádvorie vo výmere 249 m² a stavby súpis. č. 1601 umiestnenej na pozemku parc. č. 722, zapísaných na LV č. 1656, Kozia 9 v Bratislave, vo výlučnom vlastníctve hlavného mesta Slovenskej republiky Bratislavy.

b) **Minimálna kúpna cena** bola stanovená Rozhodnutím primátora č. 40/2020, ktorým sa stanovujú zásady cenotvorby kúpnej ceny na sumu  **960 000,00 eur.**

c) Vyhlasovateľ súťaže odmietne návrh, kde minimálna cena ponúknutá účastníkom súťaže v návrhu kúpnej zmluvy bude nižšia ako 100% z hodnoty stanovenej rozhodnutím č. 40/2020.

**5.2. Podmienky účasti v súťaži a súťažné podmienky:**

**5.2.1** Účastník súťaže je povinný pred podaním súťažného návrhu zložiť zo svojho účtu **finančnú zábezpeku vo výške 96 000,00 eur** čo predstavuje 10 % z všeobecnej hodnoty prevádzaného pozemku, prevodom na číslo účtu vyhlasovateľa súťaže: **IBAN SK7275000000000025824903,** BIC-SWIFT:CEKOSKBX**,** ČSOB, a.s., **variabilný symbol: 20237213** (do poznámky je potrebné uviesť meno alebo názov účastníka súťaže)**.** O tomto prevode predloží spolu so súťažným návrhom doklad o úhrade z banky. Zložením finančnej zábezpeky sa rozumie deň jej pripísania na účet vyhlasovateľa.

**5.2.2** Účastníci súťaže sú povinní pred podaním súťažného návrhu zaplatiť paušálnu náhradu výdavkov vyhlasovateľovi vo výške **50,00 eur**, a to prevodom na účet vyhlasovateľa súťaže (do poznámky je potrebné uviesť meno alebo názov účastníka súťaže, inak bude platba vrátená). O tomto prevode predloží účastník doklad o úhrade z banky a tento priloží k súťažnému návrhu do zalepenej obálky s označením podľa bodu 5.2.9. týchto podmienok. Táto náhrada sa účastníkovi súťaže nevracia.

**5.2.3** Vybranému účastníkovi súťaže bude výška zábezpeky započítaná do kúpnej ceny.

**5.2.4** Neúspešným účastníkom bude zábezpeka vrátená najneskôr do 15 dní odo dňa ukončenia súťaže. V prípade zrušenia súťaže a v prípade odmietnutia súťažného návrhu bude zábezpeka vrátená účastníkovi najneskôr do 30 dní odo dňa vyhlásenia súťaže za zrušenú, alebo odo dňa odmietnutia súťažného návrhu.

**5.2.5** V prípade, že vybraný účastník akýmkoľvek spôsobom zmarí súťaž, najmä tým, že akýmkoľvek spôsobom zmarí uzavretie zmluvy, zaplatenie kúpnej ceny, zmarí konanie na katastri, zábezpeka v celom rozsahu prepadá v prospech vyhlasovateľa. Účastník súťaže predložením súťažného návrhu berie na vedomie dôsledky vyplývajúce zo zmarenia súťaže zo strany účastníka súťaže upravené v tomto bode.

**5.2.6** Účastníci, ktorí sú fyzickými osobami musia najneskôr v deň podávania súťažného návrhu dovŕšiť vek 18 rokov.

**5.2.7** Predložený návrh nie je možné odvolať po uplynutí lehoty určenej na predkladanie súťažných návrhov.

**5.2.8** Každý účastník súťaže môže podať iba jeden návrh na uzatvorenie zmluvy. Návrh podaný neskôr tým istým účastníkom súťaže ruší jeho predchádzajúce podané návrhy. Predložený návrh nie je možné meniť a dopĺňať, ani ho upravovať po uplynutí lehoty určenej na predkladanie súťažných návrhov.

**5.2.9** Súťažný návrh môže byť doručený osobne do podateľne Magistrátu hlavného mesta SR Bratislavy, Primaciálne nám. 1, 814 99 Bratislava, v zalepenej obálke s uvedením mena a poštovej adresy účastníka s označením: „Obchodná verejná súťaž predaj nehnuteľností – k. ú. Staré Mesto, Kozia 9 – NEOTVÁRAŤ“ v pracovných dňoch od 06. 10. 2023 do 10. 11. 2023 do 13,00 h., alebo zaslaný v dňoch od 06. 10. 2023 do 10. 11. 2023 na adresu Magistrátu hlavného mesta SR Bratislavy s hore uvedeným označením na obálke. V prípade doručovania návrhu poštou sa za deň doručenia návrhu považuje deň doručenia poštovej zásielky vyhlasovateľovi.

**5.2.10**Súťažné podmienky a podklady je možné získať:

a) v servise pre občanov (FRONT OFFICE), ktorý sa nachádza na prízemí Magistrátu hlavného mesta SR Bratislavy v pracovných dňoch od 06. 10. 2023 do 10. 11. 2023 v čase úradných hodín servisu pre občanov FRONT OFFICE.

b) na internetovej stránke mesta: [www.bratislava.sk](http://www.bratislava.sk/)

**5.2.11**Obálky so súťažnými návrhmi sa budú otvárať a súťažné návrhy sa budú vyhodnocovať do 15.11.2023. Otváranie obálok je neverejné.

**5.2.12**Vybranému účastníkovi súťaže bude v lehote do 30.11.2023 odoslaný list s oznámením o tom, že je vybraným účastníkom súťaže. Vybratý účastník súťaže je povinný do 15 dní odo dňa doručenia oznámenia o prijatí súťažného návrhu doručiť vyhlasovateľovi súťaže upravený potrebný počet vyhotovení návrhu kúpnej zmluvy. Pravosť podpisu účastníka súťaže na všetkých vyhotoveniach návrhu kúpnej zmluvy musí byť úradne overená.

**5.2.13**Vyhlasovateľ súťaže si vyhradzuje právo kedykoľvek do podpisu kúpnej zmluvy zrušiť túto obchodnú verejnú súťaž. O zrušení súťaže budú účastníci súťaže, ktorí podali návrhy, písomne vyrozumení. Zrušenie súťaže bude uverejnené na úradnej tabuli Magistrátu hlavného mesta SR Bratislavy a na internetovej stránke [www.bratislava.sk](http://www.bratislava.sk/).

**5.2.14** Vyhlasovateľ súťaže si vyhradzuje právo odmietnuť návrhy, ktorých obsah nebude zodpovedať podmienkam súťaže, budú doručené po termíne stanovenom vo vyhlásení súťaže, alebo minimálna cena ponúknutá účastníkom súťaže bude nižšia ako 100% z hodnoty stanovenej Rozhodnutím primátora č. 40/2020.

**5.2.15** Vyhlasovateľ neuhrádza účastníkom súťaže náklady spojené s ich účasťou v tejto obchodnej verejnej súťaži a účastníci súťaže v plnej miere znášajú všetky náklady s ich účasťou v súťaži.

**5.2.16** Vyhlasovateľ si vyhradzuje právo uzatvoriť kúpnu zmluvu o prevode vlastníctva k nehnuteľnostiam výlučne len s víťazom súťaže.

**5.2.17** Výsledky vyhodnotenia súťaže budú zverejnené v termíne do 30.11.2023 na internetovej stránke mesta: [www.bratislava.sk](http://www.bratislava.sk/), ako aj na úradnej tabuli Magistrátu hlavného mesta SR Bratislavy.

**5.2.18** Vyhlasovateľ si vyhradzuje právo odmietnuť predložený návrh v prípade zistenia neúplnosti súťažného návrhu z hľadiska vyhlásených požiadaviek obchodnej verejnej súťaže, tiež v prípade, ak súťažný návrh predloží osoba, ktorá v predchádzajúcej obchodnej verejnej súťaži zmarila uzatvorenie kúpnej zmluvy, alebo ak súťažný návrh predloží osoba, voči ktorej eviduje vyhlasovateľ pohľadávky alebo voči ktorej vedie vyhlasovateľ súdny spor, tiež návrh, ktorý predloží osoba, proti ktorej bolo začaté konkurzné alebo reštrukturalizačné konanie, alebo osoba, ktorá nebola zaevidovaná v registri partnerov verejného sektora podľa zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov, hoci povinná na to bola.

**5.2.19** Vyhlasovateľ má právo v prípade zistenia formálnych nedostatkov súťažného návrhu, ktoré nemenia obsah súťažného návrhu, vyzvať účastníka súťaže na doplnenie a vykonanie opravy súťažného návrhu chýbajúcich dokumentov v lehote nie kratšej ako 3 pracovné dni. V prípade márneho uplynutia lehoty na doplnenie a vykonanie opravy si vyhlasovateľ vyhradzuje právo vyradiť takýto súťažný návrh zo súťaže. Oznámenie o odmietnutí predložených súťažných návrhov odošle vyhlasovateľ odmietnutým účastníkom listom do 20 dní odo dňa vyhodnotenia obchodnej verejnej súťaže.

**5.2.20**

a) Účastník berie na vedomie, že v prípade viacerých účastníkov v obchodnej verejnej súťaži, ktorí splnili podmienky tejto súťaže, bude najvyššia navrhovaná kúpna cena v článku III. kúpnej zmluvy považovaná za východiskovú kúpnu cenu pri konečnej fáze výberu víťaza v elektronickej aukcii.

b) V prípade viacerých účastníkov, ktorí splnili podmienky obchodnej verejnej súťaže, postupujú títo do záverečnej fázy výberu uchádzača formou elektronickej aukcie. Podrobné podmienky účasti v elektronickej aukcii budú uvedené v pozvánke na účasť v elektronickej aukcii.

c) Ak sa do súťaže prihlási iba jeden účastník, ktorý splní podmienky súťaže, výber elektronickou aukciou sa nekoná.

d) Vybraný účastník v elektronickej aukcii sa zaväzuje predložiť upravený návrh priloženej kúpnej zmluvy v článku III. (kúpna cena), v ktorom uvedie kúpnu cenu podľa výsledku elektronickej aukcie v lehote do 15 dní od doručeného písomného oznámenia, že je víťaz.

**5.2.21** Súťaž sa považuje za ukončenú dňom nadobudnutia účinnosti rozhodnutia príslušného správneho úradu (katastrálneho odboru Okresného úradu Bratislava) o povolení vkladu práv k predmetu obchodnej verejnej súťaže v prospech úspešného účastníka súťaže.

**5.3 Kritéria pre posudzovanie súťažných návrhov:**

Kritériom pre posudzovanie súťažných návrhov je **najvyššia ponúknutá kúpna cena**, toto sa primerane vzťahuje aj v prípade použitia prvkov elektronickej aukcie.

**6. Obsah súťažného návrhu**

Súťažný návrh musí obsahovať:

**6.1** Návrh kúpnej zmluvy podľa priloženého vzoru doplneného účastníkom podľa podbodu 5.1.1. b), d) a podbodu 5.1.3.

**6.2** Potvrdenie o finančnej zábezpeke v zmysle podbodu 5.2.1.

**6.3** Kópiu potvrdenia o zaplatení paušálnej úhrady výdavkov vyhlasovateľa v zmysle podbodu 5.2.2.

**6.4** Vyhlásenie účastníka súťaže (len fyzická osoba) o súhlase so spracovaním osobných údajov v zmysle nariadenia Európskeho parlamentu a Rady (EÚ) č. 2016/679 Z. z. o ochrane fyzických osôb pri spracúvaní osobných údajov a o voľnom pohybe takýchto údajov a zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.

**6.5** Čestné vyhlásenie (štatutárneho zástupcu v prípade právnickej osoby) o tom, že účastník nemá záväzky voči hlavnému mestu Slovenskej republiky Bratislave a voči príslušnému daňovému úradu, nie je v likvidácií, v konkurze ani v reštrukturalizácií a nie je voči nemu vedené žiadne exekučné konanie.

**7. Sumár základných termínov obchodnej verejnej súťaže**

* 1. Termín zverejnenia obchodnej verejnej súťaže najneskôr do 06.10. 2023.
	2. Termín prevzatia súťažných podmienok a podkladov od 06. 10. 2023 do 10. 11. 2023 v čase úradných hodín servisu pre občanov FRONT OFFICE.
	3. Termín predkladania súťažných návrhov od 06. 10. 2023 do 10. 11. 2023 do 13,00 h.
	4. Termín otvárania obálok a vyhodnotenia súťažných návrhov 15.11.2023.
	5. Výsledky vyhodnotenia súťaže budú zverejnené v termíne najneskôr do 30.11.2023.
	6. Termíny ohliadky sa neurčujú, ale záujemca o ohliadku nehnuteľnosti môže kontaktovať správcu nehnuteľnosti v pracovných dňoch v čase medzi 09:00 - 15.00 hod., s ktorým si dohodne termín ohliadky počas lehoty na predkladanie súťažných návrhov. Kontaktné údaje správcu nehnuteľnosti sú uvedené v bode 3.

V Bratislave dňa \_\_\_\_\_\_\_\_\_\_\_\_\_\_

**Ing. arch. Matúš Vallo**

**primátor**